ג'וליה פרמנטו

ג'וליה פרמנטו (נולדה ב-1984) הוא שם העט של ג'וליה צייזלר, סופרת ישראלית וד״ר לספרות אמריקאית, זוכת פרס שרת התרבות לסופרים בראשית דרכם לשנת 2016. ספרה "כפר סבא 2000" זכה בתחרות מועדון קריאה של Time Out תל אביב בשיתוף עיריית תל אביב-יפו לשנת 2018.

ביוגרפיה 
נולדה וגדלה בכפר סבא, בוגרת מגמת קולנוע בתיכון ע"ש יצחק רבין.

בעלת תואר ראשון בספרות כללית וצרפתית, ותואר שני בספרות כללית מאוניברסיטת תל אביב. בעבודת הדוקטור שלה מאוניברסיטת קליפורניה בסן דייגו, התמקדה במטאפורת הבשר בספרות יהודית - אמריקאית. 

"ספארי", הרומן הראשון שלה אשר כתבה בגיל 24, עורר סערה תקשורתית. "ספארי" נכתב בעברית דיבורית המתנערת באופן מופגן משפה גבוהה המזוהה עם 'ספרותיות', והציג גיבורות מסוג שאינו מוכר בנוף הספרותי המקומי: חסרות רסן, נטולות עכבות, זועמות ואפלות. סיפור פרי עטה התפרסם בקובץ הסיפורים "תל אביב נואר" בעריכת אתגר קרת ואסף גברון אשר יצא לאור בו-בזמן בעברית ובאנגלית.
סיפורים קצרים פרי עטה התפרסמו באנגלית, בערבית, בגרמנית ובפולנית.

ב-2017 יצא לאור ספרה השני, "כפר סבא 2000" בעריכת ליה פן. הרומן נכתב בהשראת פרשת הרצח של הנער אסף שטיירמן בחורשת יער אוסישקין בכפר סבא בשנת 1996.

הרומן זיכה אותה בפרס שרת התרבות בתחומי היצירה הספרותית, מנימוקי השופטים לזכייתה בפרס: 

פרמנטו כותבת למדור הדעות בעיתון "הארץ". בשנת 2018 ערכה את ספר הסיפורים הקצרים של המשורר רועי חסן. בשנת 2021 ערכה יחד עם אוריאל קון את האנתולוגיה ״סקס. 26 סיפורים עברים עכשוויים״ אשר יצא לאור בהוצאת תשע נשמות.

בשנת 2022 התמנתה למנהלת האמנותית של פסטיבל הסופרים הבינלאומי במשכנות שאננים.

אחרי הטבח בשמחת תורה 2023 פרסמה מאמר שבו הצהירה כי השמאל לא יכול עוד לשמש לה בית, לנוכח שתיקתו על מעשי הזוועה.

ספריה 
 ספארי (אגם הוצאה לאור, 2011)
 כפר סבא 2000 (הוצאת ידיעות ספרים - פן, 2017)

קישורים חיצוניים 

 
 
 
 
 
 
 
 
 אריק גלסנר, על "כפר סבא 2000" של ג'וליה פרמנטו, באתר "מבקר חופשי", 1 באוגוסט 2017
 
 
 
 
 
 
 טליה לוין, ״שנאתי סופרים ישראלים, כתבתי ספר שהייתי רוצה לקרוא״, באתר מעריב, 5 במאי 2019
 
 ג׳וליה פרמנטו-צייזלר, ראיון: לרגל האנתולוגיה סקס. בעריכתה במדור ספרות של כלכליסט 05 באפריל 2021
 
 ג׳וליה פרמנטו-צייזלר, אבא וג׳ולי מוציאים עיניים בבית הקברות, שני סיפורים קצרים באתר המוסך-מוסף לספרות של הספרייה הלאומית, 1 בפברואר 2023

הערות שוליים 

בוגרות בית הספר סם שפיגל לקולנוע ולטלוויזיה
בוגרי בית הספר סם שפיגל לקולנוע ולטלוויזיה
בוגרות אוניברסיטת תל אביב
בוגרי אוניברסיטת תל אביב
בוגרות אוניברסיטת קליפורניה בסן דייגו
בעלי תואר דוקטור מאוניברסיטת קליפורניה בסן דייגו
סופרות ישראליות
סופרים ישראלים
ישראליות זוכות פרסים
ישראליות שנולדו ב-1984
ישראלים שנולדו ב-1984